Sturla Steinsvik

Stein Sturla Steinsvik (født 9. februar 1942), fra Fræna, bosatt i Molde, er en norsk forretningsmann. Han er grunnlegger av bedriften Hustadmarmor, der han var administrerende direktør fra 1978 til 2007.Aftenposten, 9. februar 2012, del 2 s. 14. Under hans ledelse har bedriften utviklet seg til å bli verdens største mineralbaserte pigmentfabrikk. Steinsvik har vært sterkt engasjert i regional næringsutvikling og har vært en pådriver for utbygging av gasskraftverk. Steinsvik har også vært daglig leder i Norsk Mineral AS.

Kongen utnevnte i 2007 Steinsvik til ridder av 1. klasse av Den Kongelige Norske St. Olavs Orden «for hans innsats for norsk næringsliv».«Utnevnelser til St. Olavs Orden», kongehuset.no, 25. oktober 2007. Steinsvik ble i 2006 utnevnt til æresdoktor ved Høgskolen i Molde.«Høytidelig doktorpromosjon ved Høgskolen i Molde» ,  Høgskolen i Molde, 12. desember 2006. I 1995 fikk han Bergmannstaven, som er Norsk Bergforenings høyeste utmerkelse.«Bergmannstaven - Norsk Bergforenings høyeste utmerkelse», Norsk Bergforening.

 Referanser 

Kategori:Norske bedriftsledere
Kategori:Norske industrigründere
Kategori:Riddere av 1. klasse av St. Olavs Orden
Kategori:Æresdoktorer